**Personvernerklæring**

Denne personvernerklæringen handler om hvordan Bergen Arkitekthøgskole samler inn og bruker personopplysninger. Den gjelder opplysninger innhentet fra søkere, registrerte studenter, ansatt og engasjert personale og evt. samarbeidspartnere. Den gjelder opplysninger lagret elektronisk og på papir.

BAS respekterer retten til personvern og skolens behandling av personopplysninger skjer i henhold til Personopplysningsloven og tilhørende forskrift.

Behandlingsansvarlig og databehandler

Rektor er hovedansvarlig for BAS sin behandling av personopplysninger. Daglig ansvar er delegert til ansatte med administrativt ansvar for sine ulike områder (databehandler):

Studiekonsulent: søkerdata, studentdata registrert og behandlet i søknadsskjema, studieadministrativt system (Kong Arthur), Lånekassen m.m.

Regnskap/lønn: ansattdata, studentdata, opplysninger i UniMicro

Kontorsjef: Kontrakt-/personaldata; søkerdata, ansattdata, studentdata, DBH

Bibliotek: utlånsregister

Vaktmester: nøkkelkort/låsesystem

Formål og hjemmel for å behandle personopplysninger

BAS samler inn og behandler opplysninger:

# Om søkere og studenter registrert ved BAS

For å kunne utføre de oppgaver som er nødvendig for å administrere og organisere opptak, undervisning, eksamener og andre aktiviteter som følger av de fastlagte regler og planer for studiet må skolen samle inn, behandle og lagre personopplysninger.

Hjemmelsgrunnlaget for behandlingen av personopplysningene om studenter er universitets- og høyskoleloven (UH-loven) med forskrifter, forvaltningsloven, interne forskrifter, og personopplysningsloven § 8 og § 9.

Personopplysningene brukes til studieadministrative formål som søknad, oppmelding til eksamen, utveksling, utskriving av vitnemål og karakterutskrifter osv.

Som utdanningsinstitusjon er BAS pålagt å rapportere personopplysninger til Database for statistikk om høgre utdanning, DBH.

Opplysninger som behandles er navn, fødselsnummer, kontaktinformasjon (adresse, e-post og telefonnummer), hvilket kull/klasse du tilhører, studieprogram, karakterer/vurderinger, fraværsmeldinger, her under sykemeldinger, permisjoner o.l. I tillegg (frivillig) oppgitt navn og kontaktinformasjon på to pårørende.

Informasjonen hentes fra opptakspapirer, informasjon studentene selv avgir i løpet av studietiden, sensur/evalueringer og informasjon fra offentlige etater (f.eks. Lånekassen) og samarbeidsparter (f.eks. utvekslings- /praksisinstitusjon) nødvendig for å utføre studieadministrativt arbeid.

# Om personale; ansatte og engasjerte

Hjemmelsgrunnlaget for behandling av personopplysninger om ansatte og engasjerte er personopplysningslovens § 8 og § 9.

Personopplysningene brukes til lønns- og personaladministrative formål som beregning og utbetaling av lønn og andre godtgjørelser, påkrevd oversikt over arbeidstid, fravær, ferier og permisjon.

Som utdanningsinstitusjon er BAS lovpålagt å utlevere/rapportere personopplysninger til Database for statistikk om høgre utdanning, DBH.

Informasjon som behandles er navn, fødselsnummer, kontaktinformasjon (adresse, epost, telefon), utdanning, tjenesteansiennitet, stillings- og lønnsinformasjon, navn og (frivillig) oppgitt kontaktinformasjon til to foresatte.

Opplysningene hentes fra søknadspapirer, offentlige etater som skattemyndigheter, NAV etc. og evt. tidligere arbeidsgivere (referanser).

BAS lagrer informasjon om ansatte/engasjerte i personalmapper. Skolen lagrer informasjon om alle som har jobbet i virksomheten. Etter endt arbeidsforhold skal mappen gjennomgås og unødig informasjon slettes.

Navn, stilling og arbeidsområde regnes som offentlig informasjon som kan publiseres i de publiseringskanaler skolen benytter (web, årsrapporter, andre sosiale medier).

# Om samarbeidspartnere/andre som kontakter BAS

Hvilke personopplysninger som registreres avhenger av formål og krav.

For faglig prosjektsamarbeid vil personopplysninger som navn, kontaktinformasjon, kompetanse og ansettelsesforhold kunne registreres.

Ved mer sporadisk kontakt vil navn og kontaktinformasjon kunne registreres. Denne informasjonen skal BAS slette dersom eier av opplysningene ber om det.

# Utlevering av opplysninger til tredjeparter

BAS rapporterer studentdata til Lånekassen og DBH.

BAS er pålagt å rapportere student- og ansattdata til NSDs Database for statistikk om høgre utdanning, DBH. Opplysninger som rapporteres er:

For studenter: Navn, adresse, mailadresse, personnummer, start- og evt. sluttdato for studiet, permisjoner, utvekslingsopphold, eksamensresultat, avlagte studiepoeng.

For ansatte: Navn, personnummer, stilling, stillingsstørrelse, ansettelsesdato, lønn.

# Innsyn i og sletting av personopplysninger

Alle har rett til grunnleggende informasjon om hvordan en virksomhet behandler personopplysninger. BAS gir denne informasjonen i denne erklæringen og vil henvise til den ved eventuelle forespørsler.

Den som er registrert i et av skolens systemer har rett til innsyn i egne opplysninger. Opplysninger som ikke skolen er lovpålagt å ha eller som er nødvendig for driften, skal slettes dersom eier av opplysningene ber om det.

Rett til å klage over behandlingen  
Dersom du mener vi ikke har behandlet personopplysningene dine på en korrekt og lovlig måte, eller hvis du mener at vi ikke har klart å oppfylle rettighetene dine, kan du klage på behandlingen.